سینٹرل خالصہ یتیم خانہ

سینٹرل خالصہ یتیم خانہ امرتسر دا قیام   چیف خالصہ دیوان نے ،یتیم تے نیاسرا بچےآں دی سیوا سنبھال لئی 1904 وچّ کیتا سی۔1905 وچّ اتھے نابینا سورما سنگھاں لئی آشرم بنایا گیا۔

بے سہارا بچیاں نوں سماج دا مفید انگ بناؤن لئی داخل کرکے یونیورسٹی پدھر تکّ تعلیم مہیا کروائی جاندی ہے۔اک اطلاع مطابق سال 2016-17 وچّ کل 375 بچے تعلیم لے رہے سن ، جنھاں وچّ 45 بچے نابینا  سن۔ایہہ بچے بھارت دے وکھ وکھ صوبیاں توں آئے سن تے کجھ نیپال توں وی۔ایہناں نوں چنگے ڈاکٹر ، انجیئنر، ٹیکنیشیئن،الیکٹریسیئن، کیرتنیئے وغیرہ بنن دی سکھلائی دتی جاندی ہے۔نابینا بچیاں نوں بریل لپی وچ پڑھائی کروا کے تے کرسی بننا سکھا کے ہنرمند تے کماؤن یوگ بنایا جاندا ہے۔

 رہائش 
60 کمریاں والی دو منزلا عمارت گورو گوبند سنگھ بال بھون تے گنگا سنگھ ہوسٹل  وچّ بچیاں دی رہائش دا سچجا پربندھ ہے۔اس ہوسٹل دے ساہمنے اک خوبصورت پارک ہے۔پارک وچّ سندر فوارہ لگا ہے جس دی رنگدار روشنی رات ویلے چنگا نظارہ دیندی ہے۔سارے کمرے ہوادار ہن،پکھے تے بجلئی روشنی نال سسجت ہن۔۔پین والے پانی لئی فلٹر تے کولر دا وی پربندھ ہے۔

 لنگر ہال 
بال بھون دے نال ہی اک پاسے لنگر ہالَ تے باورچی خانہ بنے ہوئے ہن۔بچے سکھ روایت مطابق اک ہی پنگت وچّ بیٹھ کے لنگر چھکدے ہن۔

 تعلیمی سرگرمیاں 
دسویں تکّ دی پڑھائی  شہید ادھم سنگھ  میموریال سکول جو عمارت اندر ہی واقع ہے وچّ کروائی جاندی ہے۔گیارویں تے باہرویں دی پڑھائی بچے خالصہ کالج سکول وچ کردے ہن۔شہید اودھم سنگھ اتھے ہی پلیا پڑھیا سی۔ہور وی کئی اچ پراپتی والے لوک جویں گوپال سنگھ،بھائی گرمیج سنگھ سابقہ حضوری راگی دربار صاحب ,گیانی مان سنگھ گرنتھی سری دربار صاحب اتیاد اتھوں تعلیم حاصل کرکے وڈے ہوئے ہن۔

گیانی گرمیج سنگھ نے تاں سارے گرو گرنتھ صاحب دا بریل لپی وچ ترجمہ کرکے چھپوایا ہے۔

گٹھ:تعلیمی ادارے
گٹھ:سکھ ادارے
گٹھ:سکھ مت
گٹھ:سکھی